Zápisnica zo zasadnutia OZ 27.6.2016

–––––––––––––––––––––––––––––––––––––––––––––––––––––

**1.** Pani starostka obce Priska Fantová otvorila verejné zasadnutie OZ, na ktorom privítala prítomných členov OZ a obyvateľov obce Súdovce.

Z celkového počtu 5 poslancov boli prítomní 4, ( p. Antalová sa ospravedlnila, že bude chvíľku meškať), zasadnutie OZ je v zmysle § 2 ods. 2 Zák. SNR č. 369/1990 Zb. o obecnom zriadení uznášania schopné.

Prítomní podľa Prezenčnej listiny.

Program podľa Pozvánky.

**2**. Voľba návrhovej komisie : Mgr. Peter Bakša

Ondrej Janík

**3**. Za overovateľov zápisnice boli navrhnutí : Peter Hanuliak

Anna Antalová

**4.** Za zapisovateľku bola určená : Mgr. Andrea Hanuliaková

1. V tomto bode bol poslancom OZ predložený Záverečný účet za rok 2015 na schválenie.
2. Pani kontrolórka predniesla stanovisko k Záverečnému účtu za rok 2015 a doporučila OZ predložený Záverečný účet schváliť bez výhrad.
3. Starostka obce informovala OZ o dianí od posledného zastupiteľstva:

* o zistených skutočnostiach verejného osvetlenia v obci, spomenula Zmluvu, ktorú máme so Stredoslovenskými elektrárňami podpísanú ešte na najbližších 8 rokov. Je možné zmeniť spoločnosť, ale museli by sme s nimi uzavrieť novú Zmluvu a prejsť s distribúciou elektriny k tejto novej spoločnosti. Jej návrhom bolo, počkať na nové programové obdobie, na nové výzvy týkajúce sa verejných osvetlení. Tiež bolo navrhnuté pridať elektrické osvetlenie aj pri vjazde do obce ( aspoň dva stĺpy).

P. Bakša navrhol doplniť osvetlenie aj na Lúčky, k lávke.

* spomenula tiež projekt miestnych komunikácií o ktorom zatiaľ nemáme žiadne nové informácie
* od 01.07. 2016 nebudú 11 UoZ vykonávať aktivačnú činnosť, nakoľko boli v §52a, čím boli vyradení z evidencie UP a v auguste budú opäť musieť žiadať o dávky v hmotnej núdzi, nastúpiť na vykonávanie aktivačných prác budú môcť len od 1. septembra 2016
* ďalej informovala o dotáciách Ministerstva financií SR v sume 6.000,-€ na vybudovanie kúrenia v spodnej časti kultúrneho domu, kde v zimných mesiacoch dochádza k zamŕzaniu vody. P. Janík navrhol vybudovať teplovodný krb.

P. starostka požiadala poslancov OZ o pomoc a spoluprácu v tejto záležitosti

s kúrením, keďže ona nemá poznatky v tejto oblasti

* spomenuté bolo aj poverenie starostky z minulého OZ zaslať list p. Hajšelovej

o voľnom pohybe psov ( p. starostka žiadala spätnú väzbu od poslancov, ktorí

bývajú v blízkosti, či to bolo účinné)

* p. starostka prečítala poslancom OZ list od daňovníka z Rovne, ktorý žiadal o odklad DzN pre nedostatok finančných prostriedkov
* p. starostka tiež spomenula denné centrum pre deti počas letných

prázdnin, ktoré bude v priestoroch klubu na Obecnom úrade približne na 4 hodiny denne + desiata, na ktoré sponzorsky prispel p. Ing. Jankuliak

**8.** V diskusii sa p. Petríková ohlásila za nepotvrdené tlačivo k príspevku na bývanie, ktoré

jej nebolo potvrdené z dôvodu nedoplatkov na komunálnom odpade v nehnuteľnosti, na

ktorú poberali príspevok. Poslanci OZ navrhli zaslať posledné upomienky neplatičom

s možnosťou vyjadrenia sa a uhradenia týchto pohľadávok a schválili všetky

nedoplatky posunúť exekútorovi.

P. Kováčová sa pýtala na most, ktorý vedie na Lúčky, komu patrí, pretože je v zlom

stave. P. starostka odpovedala, že patrí povodiu Hrona a už niekoľko krát bol

opravovaný.

P. Janík hovoril o nevyčistených priepustoch v blízkosti jeho obydlia. P. starostka

prisľúbila pomoc formou skosenia buriny pracovníkmi aktivačnej činnosti a následne

technikou z PD Hontianske Moravce, pokiaľ budú voľné.

P. starostka rozdala poslancom OZ a prítomným občanom k nahliadnutiu Dohody

o domácom kompostovaní, ktoré následne podpísali.

**9.** Na záver p. starostka poďakovala poslancom OZ a všetkým zúčastneným a verejné

zasadnutie ukončila.

Zapisovateľka : Mgr. Andrea Hanuliaková ............................

Overovatelia zápisnice : Peter Hanuliak .......................................

Anna Antalová .......................................

**Uznesenie**

**zo zasadnutia  obecného zastupiteľstva**

**konaného dňa 27.6.2016 o 13:30 hod.**

**v zasadačke Obecného úradu**

**v Súdovciach**

**––––––––––––––––––––––––––––––––––––––––––––––––––––––––––––––––––**

Obecné zastupiteľstvo na svojom zasadnutí:

**Schvaľuje:**

1. Program zasadnutia, návrhovú komisiu a overovateľov zápisnice

Hlasovanie:

Za: 4/5

Proti: 0

Zdržal sa: 1 ( Antalová)

2. Záverečný účet a stanovisko kontrolórky obce k Záverečnému účtu

Hlasovanie:

Za: 4/5

Proti: 0

Zdržal sa: 1 (Antalová)

3. Odklad DzN pre daňovníka z Rovne

Hlasovanie:

Za: 5/5

Proti: 0

Zdržal sa: 0

4. Nedoplatky voči Obecnému úradu za dane a poplatky postúpiť exekútorovi

Hlasovanie:

Za: 5/5

Proti: 0

Zdržal sa: 0

**Berie na vedomie:**

1. Informácie p. starostky o dianí od posledného zastupiteľstva

**Poveruje:** starostku obce :

1. Riešiť nedoplatky na DzN a TKO formou exekúcií